Brian Molefe terug by EskomBrian Molefe, voormalige uitvoerende hoof van Eskom Brian Molefe gaan as uitvoerende hoof na Eskom toe terugkeer. Dié nuus is deur Khulani Qoma, Eskom se woordvoerder, bevestig. “Hy kom definitief Maandag terug,” het Qoma gesê. Dit is ook bevestig dat Molefe as lid van parlement bedank het. Hy is in November 2016 weg by Eskom ná hy aan die omstrede Gupta-familie gekoppel is. Lynne Brown, minister van openbare ondernemings, het die voorstel van ŉ pensioenuitbetaling van R30 miljoen aan Molefe afgekeur. Intussen het die Organisasie teen Belastingmisbruik (Outa) hul woede en teleurstelling oor dié besluit uitgespreek. Wayne Duvenhage, Outa se voorsitter, het gesê dié skuif van Eskom is belaglik en dat hul organisasie moontlik stappe sal doen rakende die besluit. “Ons is absoluut geskok oor die besluit. Min. Brown gaan haar voet moet neersit,” het Duvenhage gesê.